Antwerpen

Antwerpen on sadamalinn Belgias Flandrias, Antwerpeni provintsi keskus. Asub Schelde jõe ääres.

Antwerpen on maailma tähtsamaid sadamalinnu ja teemandikaubanduse keskus.

Antwerpen on linn aastast 1291.

Peamised vaatamisväärsused on Euroopas ainulaadne 7-löövine katedraal, mis oma 123 meetri kõrguse torniga on Belgia suurim gooti stiilis ehitis; renessanss-stiilis raekoda (1565, C. Floris), kuningaloss (1755), Rubensi maja (1611) ja Antwerpeni Kuninglik Kaunite Kunstide Muuseum.

Linnas toimusid 1920. aasta suveolümpiamängud.

2011. aastal avati Antwerpenis linna ajaloost kõnelev muuseum, mis loodi meremuuseumi, etnograafiamuuseumi ja folkloorimuuseumi ühendamisel. Muuseumihoone ise on 60 meetrit kõrge ning ehitatud lainetavast klaasist ja punastest kiviplokkidest.Antwerpenis avati gigantne linna ajaloo muuseum. ERR, 26. jaanuar 2012.

 Viited 

Vaata ka
Antwerpen-Centraal
Kuninglik Flaami Ooper

 Välislingid 

Antwerpeni koduleht

Kategooria:Belgia linnad
Kategooria:Sadamalinnad
Kategooria:Antwerpeni provintsi vallad